E E L N Õ U

NARVA LINNAVALITSUS

K O R R A L D U S

Narva



                    
 
                  
      . 07. 2006. a  nr _   __ - k

Linnavara tasuta kasutusse andmine 

1. ASJAOLUD JA MENETLUSE KÄIK

Narva Linnavalitsuse 12.07.2006 korralduse nr 933-k alusel võeti Linnavara- ja Majandusameti bilanssi  korteriomand (kinnistu) asukohaga Kerese 4, Narva:

1. 1039/18319 mõttelist osa maatükist (katastritunnus 51101:006:0014, otstarve – elamumaa, pindala 2365m², kinnistusregistriosa nr 1209009, jääkmaksumus 4 696,00 krooni);

2. mitteeluruum M3 (üldpind 103,9m², jääkmaksumus 245 815,95 krooni).

Nimetatud ruumides asub Narva Linnavalitsuse Arhitektuuri- ja Linnaplaneerimise Ameti hoonete osakond.

Küsimust arutati Narva Linnavalitsuse linnavarakomisjoni istungil 21.06.2006 (protokoll nr 8), kus otsustati anda Narvas Kerese 4 asuv mitteeluruum M3 üldpindalaga 103,9m² tasuta kasutusse Arhitektuuri- ja Linnaplaneerimise Ametile hoonete osakonna tarbeks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Vastavalt “Linnavara kasutuse andmise korra” punktidele 5.2, 5.2.2 otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks.

Vastavalt “Linnavara kasutuse andmise korra” punktidele 7.2, 7.2.1, 46, 46.4 võib linnavara  kasutusse anda tasuta või tavalisest madalama tasu eest tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata linnavalitsuse struktuuriüksustele.

3. OTSUS

Anda Narva Linnavalitsuse Arhitektuuri- ja Linnaplaneerimise Ametile, registrikood 75024260, hoonete osakonna tarbeks avalikku enampakkumist korraldamata määramata ajaks tasuta kasutusse korteriomand kinnistusregistriosa numbriga 1209009 (asukoht on Kerese 4-M3, NARVA linn, üldpind on 103,9 m²).

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Narva Linnavalitsuse Arhitektuuri- ja Linnaplaneerimise Ametile.

4.3. Korraldus jõustub seadusega sätestatud korras.

